Club din Giulești a transmit un comunicat pe rețelele de socializare care i-a fost adresat lui Robert Niță, nimeni altul decât fostul jucător al celor de la Rapid care a avut o reacție vehementă la adresa lui Bogdan Lobonț, tehnicianul „alb-vișiniilor”.
Lucian Ionescu, directorul de imagine al celor de la Rapid, a fost acuzat în mai multe rânduri că el ar fi cel care se ocupă de comunicatele clubului din Giulești.
La emisiunea Suflet de Rapidist, emisiune care este live în fiecare zi de marți, de la ora 13:30, pe site-ul FANATIK.RO, Lucian Ionescu a pus punct zvonurilor care circulă în ultima vreme.
„Nu știu la ce te referi când spui comunicate. Asta ar trebui să lămurim pentru că multă lume nu știe. Nu mă ocup eu de comunicatele clubului Rapid. Nu eu le scriu. Nu eu le postez. Nu eu mă ocup de pagina de Facebook. Multă lume crede că eu mă ocup și îmi iau hate pe tema asta.
Bine, eu nu zic hate, eu spun direct înjurături. Dar cei care mă cunosc, știu întreaga situație. Cei care mă cunosc după Facebook sau de la diferite emisiuni, au informația că eu m-aș ocupa de comunitate. Ideea e că rapidiștii sunt oameni care suferă.
Când cineva mai făcea o „hatereală”, stăteam separat și îi explicam în privat, iar după omul își schimba părerea. Omul avea niște informații eronate. Bine, dar nu e timpul să stai să explici acum. Asta e, dacă ești înjurat înseamnă că exiști”, a declarat Lucian Ionescu la Suflet de Rapidist.
Moderatorul show-ului Suflet de Rapidist a avut parte de o săptămâna grea. În urma reacției vehemente pe care acesta a avut-o la adresa lui Bogdan Lobonț, fostul fotbalist a fost criticat și atacat din mai multe părți.
Până și Rapid, clubul pe care Robert Niță îl iubește atât de mult, a fost nevoit să iasă în față pentru a transmite un comunicat cu vedere la acțiunile fostului atacant din Giulești.
Cu toate astea, fostul concurent de la Survivor România nu contestă decizia clubului din Giulești. Ba mai mult, aplauda gestul celor de la Rapid, pentru că o echipă care se respectă trebuie să-i apere pe cei care lucrează în club.
„Nu a avut nicio legătură comunicatul. Este foarte bine că Rapid își apăra angajații. Asta face un club care se respectă. La meci mă duceam oricum. Înțeleg comunicatul. Dacă stăteam în lojă cu Sepsi era mai bine? Nu-i normal ca un club să ia atitudine?
Dar m-a interzis Rapidul pe stadion? Indiferent de locul unde am stat, voi spune mereu ce gândesc. Nu are nicio legătură ce se întâmplă la Rapid cu locul unde stau eu.
Mi s-a părut nepotrivit să accept invitația fostului meu antrenor să văd meciul din loja de la Sepsi”, a declarat Robert Niță la FANATIK SUPERLIGA.